open-index/open-wikipedia-markdown huggingface dataset:
Ούγος Γ΄, αρχιεπίσκοπος της Ρουέν

Ο **Ούγος Γ΄**, επίσης γνωστός ως Ούγος του Σαιν-Ντενί, ήταν αρχιεπίσκοπος της Ρουέν από το 942 έως το 989. Ως αρχιεπίσκοπος, ήταν επίσης ο τιτουλάριος ηγούμενος του Σαιν-Ουέν. Ελάχιστα είναι γνωστά για τα πρώτα του χρόνια, εκτός από το ότι ήταν μοναχός από το Σαιν-Ντενί, όταν επιλέχθηκε από τον Γουλιέλμο Α΄ τον Μακρόξιφο δούκα της Νορμανδίας. Επικρίθηκε έντονα από μεταγενέστερους χρονικογράφους, οι οποίοι αναφέρουν την αδυναμία του να αντισταθεί στους πειρασμούς της σάρκας, και τη λεηλασία της περιουσίας του καθεδρικού ναού.  

Η άφιξή του στη Ρουέν συνέπεσε με τη δολοφονία του Γουλιέλμου Α΄ από τον Αρνούλφο Α΄ της Φλάνδρας, και ακολούθησε η ανηλικιότητα του Ριχάρδου Α΄ δούκα της Νορμανδίας. Ανέπτυξε μία άριστη σχέση με τον δούκα, όπως αποδεικνύεται από το δικαίωμά τού να κόβει νομίσματα, τις δωρεές του δούκα στο Πανεπιστήμιο του, το Σαιντ Ντενί, και τις πολυάριθμες δωρεές της οικογένειας του δούκα στον καθεδρικό ναό. 

Το 966 ο Ούγος βοήθησε τον Ριχάρδο Α΄ στην αναμόρφωση των κανόνων του Μον-Σαιν-Μισέλ σε μία κανονική κοινότητα των Βενεδικτίνων. Απέκτησε επίσης ένα αντίγραφο του Βίου του Αγίου Ρωμανού, του κύριου αγίου της Ρουέν, από τον Ζεράρ ντε Μπρον, και καθιέρωσε τις λατρείες του Σαιν Λο της Κουτάνς και του Σαιν Ταυρέν του Εβρέ.  

Μεταξύ των μεταβιβάσεων της εκκλησιαστικής περιουσίας, ιδιαίτερης σημασίας είναι η δωρεά γης γύρω από το Τοσνύ στον αδελφό του Ραλφ, η οποία σηματοδοτεί την έναρξη του Οίκου ντε Τόσνυ .  Επίσης δώρισε την επικράτεια του Ντούβρεντ στον κουνιάδο του Όντο. 

## Σημειώσεις

Κατηγορία:Αρχιεπίσκοποι της Ρουέν
[[Κατηγορία:Οικογένεια ντε Τόσνυ
Φθειρίαση του τριχωτού της κεφαλής

Η **φθειρίαση του τριχωτού της κεφαλή**ς, γνωστή και ως **προσβολή του κεφαλιού από [[ψείρες]]** και **κόνιδες**, είναι η μόλυνση των τριχών και του τριχωτού της κεφαλής από την ψείρα του κεφαλιού (*Pediculus humanus capitis*). Ο κνησμός από τα τσιμπήματα της ψείρας είναι συνηθισμένος. Κατά τη διάρκεια της πρώτης μόλυνσης ενός ατόμου, μπορεί να μην αναπτυχθεί κνησμός έως και για έξι εβδομάδες. Εάν ένα άτομο μολυνθεί ξανά, τα συμπτώματα ενδέχεται να εμφανιστούν πολύ γρηγορότερα. Ο κνησμός μπορεί να προκαλέσει προβλήματα στον ύπνο. Γενικά, ωστόσο, δεν πρόκειται για μια σοβαρή κατάσταση. Ενώ στην Αφρική οι ψείρες του κεφαλιού φαίνεται να ευθύνονται για την εξάπλωση ορισμένων άλλων ασθενειών, δεν φαίνεται να συμβαίνει το ίδιο στην Ευρώπη ή στη Βόρεια Αμερική.

Οι ψείρες του κεφαλιού μεταδίδονται μέσω της άμεσης επαφής με τα μαλλιά ενός μολυσμένου ατόμου. Η αιτία της προσβολής από τις ψείρες δεν σχετίζεται με την υγιεινή. Άλλα ζώα, όπως οι γάτες και τα σκυλιά, δεν παίζουν κάποιο ρόλο στη μετάδοση. Οι ψείρες τρέφονται αποκλειστικά με ανθρώπινο αίμα και είναι σε θέση να επιβιώσουν μόνο πάνω σε τρίχες του ανθρώπινου κεφαλιού. Όταν είναι ενήλικες, έχουν μήκος περίπου 2 με 3 χιλ. &nbsp;Όταν δεν είναι προσκολλημένες στις τρίχες ενός ανθρώπινου κεφαλιού, δεν είναι σε θέση να επιβιώσουν για περισσότερο από τρεις ημέρες. Οι άνθρωποι μπορούν επίσης να μολυνθούν από δύο άλλα είδη ψείρας - την ψείρα του σώματος και την ψείρα του εφηβαίου. Για να γίνει διάγνωση, πρέπει να βρεθούν ζωντανές ψείρες. Η χρήση χτένας μπορεί να βοηθήσει στην ανίχνευση. Τα κενά αυγά (γνωστά ως κόνιδες) δεν επαρκούν για τη διάγνωση.

Πιθανές θεραπείες περιλαμβάνουν: συχνό χτένισμα με χτένα με λεπτά δόντια ή πλήρες ξύρισμα του κεφαλιού. Αποτελεσματικά είναι επίσης διάφορα τοπικά φάρμακα, συμπεριλαμβανομένων του μαλαθείου, της ιβερμεκτίνης και της διμεθικόνης. Η διμεθικόνη, η οποία είναι ένα έλαιο σιλικόνης, συχνά προτιμάται λόγω του χαμηλού κινδύνου για εμφάνιση παρενεργειών. Τα πυρεθροειδή, όπως η περμεθρίνη, χρησιμοποιούνται συχνά, ωστόσο έχουν γίνει λιγότερο αποτελεσματικά λόγω της αυξανόμενης ανθεκτικότητας στα παρασιτοκτόνα. Λίγα στοιχεία υπάρχουν για εναλλακτικά φάρμακα.

Η προσβολή από ψείρες του κεφαλιού είναι συχνή, ειδικά στα παιδιά. Στην Ευρώπη μολύνουν μεταξύ 1 και 20% διάφορων ομάδων ανθρώπων. Στις Ηνωμένες Πολιτείες μολύνονται ετησίως από 6 έως 12 εκατομμύρια παιδιά. Εμφανίζονται συχνότερα στα κορίτσια από ό,τι στα αγόρια. Υπάρχει η άποψη ότι ιστορικά, η μόλυνση από ψείρες του κεφαλιού ήταν ευεργετική, καθώς τα άτομα προστατεύονταν από την πιο επικίνδυνη ψείρα του σώματος. Η φθειρίαση μπορεί να προκαλέσει στιγματισμό του μολυσμένου ατόμου.

## Αναφορές
Ραούλ Α΄ ντε Τόσνυ

Ο **Ραούλ Α΄ ντε Τόσνυ** ήταν κύριος του Κονς και πιθανώς κληρονόμος του αδελφού του Ραούλ αρχιεπισκόπου Ούγου της Ρουέν.  

Το 1013 ή 1014 ο Ριχάρδος Β΄ της Νορμανδίας του εμπιστεύτηκε (μαζί με τον γιο του Ρογήρο Α΄ και τον Νάιτζελ υποκόμη του Κοταντέν) το κάστρο στο Τιλιέρ-συρ-Αβρ, όπου νίκησε τον Όντο Β΄ κόμη του Μπλουά-Σαρτρ. 

Υπάρχουν ενδείξεις ότι ο Ραούλ συμμετείχε στους πολέμους στη Νότια Ιταλία, πιθανώς μετά από μία διαμάχη με τον Ριχάρδο. Τα στοιχεία υποδεικνύουν τη συμμετοχή του στην εξέγερση εναντίον των Ρωμαίων (Βυζαντινών) το 1017, και σύμφωνα με τον Ραούλ Γκλάμπερ, ο Ριχάρδος τον υποδέχτηκε πίσω το 1023, αφού πολέμησε στο πλευρό του βασιλιά Ερρίκου Β' της Γερμανίας εναντίον των Ρωμαίων (Βυζαντινών) το 1022. 

Απεβίωσε πιθανώς το 1026.

## Οικογένεια
Ο Ραούλ νυμφεύτηκε τη Γοδεχίλδη της Βαρκελώνης.  Απέκτησαν:
* Γουόλτερ.
* Αγνή.
* Ροβέρτος, νεύτηκε την Αντέλ.
* Ρογήρος Α΄, κληρονόμησε τα εδάφη και τους τίτλους του.
* Μπέρθα, παντρεύτηκε τον Γκυ ντε Λαβάλ, κύριο του Λαβάλ .
* Ούγος (ντε Λιμεζίί), νυμφεύτηκε την Κριστίν ντε Κοντβίλ.
* Βερανζέρ/Βερεγκάριος.

## Αναφορές

## Πηγές
* 

Κατηγορία:Οικογένεια ντε Τόσνυ
Δηλητηρίαση από αλκοόλ

Η **δηλητηρίαση από αλκοόλ**, γνωστή και ως **μέθη**, είναι η αρνητική συμπεριφορά και οι σωματικές επιπτώσεις λόγω της πρόσφατης κατανάλωσης αλκοόλ. Σε μικρότερες δόσεις τα συμπτώματα μπορεί να περιλαμβάνουν ήπια νάρκωση και μειωμένο συντονισμό των κινήσεων. Σε υψηλότερες δόσεις μπορεί να υπάρξει ακατάληπτος λόγος, δυσκολία στη βάδιση και εμετός. Οι ακραίες δόσεις μπορεί να οδηγήσουν σε μειωμένη αναπνευστική προσπάθεια (αναπνευστική καταστολή), κώμα ή θάνατο.  Οι επιπλοκές μπορεί να περιλαμβάνουν επιληπτικές κρίσεις, πνευμονία από εισρόφηση, τραυματισμούς, συμπεριλαμβανομένης της αυτοκτονίας, και υπογλυκαιμία. Η δηλητηρίαση από αλκοόλ μπορεί να οδηγήσει σε εγκλήματα που σχετίζονται με το αλκοόλ, με πιο πιθανό να έχουν δηλητηριαστεί οι δράστες από ό,τι τα θύματα.

Τα συμπτώματα της δηλητηρίασης από αλκοόλ εμφανίζονται συνήθως μετά από την κατανάλωση δύο ή περισσότερων αλκοολούχων ποτών. Οι παράγοντες κινδύνου περιλαμβάνουν μια κοινωνική περίσταση κατά την οποία συνηθίζεται μεγάλη κατανάλωση αλκοόλ και ένα άτομο με παρορμητική προσωπικότητα. Η διάγνωση συνήθως βασίζεται στο ιστορικό των γεγονότων και στην κλινική εξέταση. Η επαλήθευση των γεγονότων από μάρτυρες μπορεί να φανεί χρήσιμη. Από νομικής άποψης, η δηλητηρίαση από αλκοόλ ορίζεται συχνά ως η περιεκτικότητα αλκοόλ στο αίμα (BAC) μεγαλύτερη από 5,4-17,4 mmol/L (25-80 mg/dL ή 0,025-0,080%). &nbsp;&nbsp;Αυτή μπορεί να μετρηθεί με αιματολογική εξέταση ή αλκοτέστ. Το αλκοόλ μεταβολίζεται στο ανθρώπινο σώμα με ρυθμό περίπου 3,3 mmol/L (15 mg/dL) την ώρα.&nbsp;&nbsp;

Η διαχείριση της δηλητηρίασης από αλκοόλ αφορά σε υποστηρικτική φροντίδα. Συνήθως αυτή περιλαμβάνει την τοποθέτηση του ατόμου σε θέση ανάνηψης, τη διατήρηση του σώματός του ζεστού και τη διασφάλιση ότι η αναπνοή του είναι επαρκής.  Η γαστρική πλύση και η χορήγηση ενεργού άνθρακα δεν έχουν αποδειχτεί χρήσιμες. Ενδέχεται να χρειαστούν επαναλαμβανόμενες αξιολογήσεις για να αποκλειστούν άλλες πιθανές αιτίες των συμπτωμάτων του ατόμου.

Η δηλητηρίαση από αλκοόλ είναι πολύ συχνή, ειδικά στον Δυτικό κόσμο. Οι περισσότεροι άνθρωποι που καταναλώνουν αλκοόλ έχουν δηλητηριαστεί κάποια στιγμή στη ζωή τους. Στις Ηνωμένες Πολιτείες η οξεία δηλητηρίαση οδηγεί άμεσα σε περίπου 2.200 θανάτους ετησίως, και έμμεσα σε περισσότερους από 30.000 θανάτους. Η οξεία δηλητηρίαση έχει καταγραφεί στη διάρκεια της ιστορίας και το αλκοόλ παραμένει ένα από τα πιο διαδεδομένα ψυχαγωγικά ναρκωτικά στον κόσμο. Σε ορισμένες θρησκείες η δηλητηρίαση από το αλκοόλ θεωρείται αμαρτία.

## Αναφορές
Σάντα Άνα

Με το όνομα **Σάντα Άνα** μπορεί να εννοούνται τα παρακάτω:

* Σάντα Άνα (Ελ Σαλβαδόρ)
* Διαμέρισμα Σάντα Άνα, Ελ Σαλβαδόρ
* Σάντα Άνα (Καλιφόρνια), ΗΠΑ
* Μεξικό
** Οαχάκα
*** Σάντα Άνα (Οαχάκα)
*** Σάντα Άνα Ατεϊστλαουάκα
*** Σάντα Άνα Γιαρένι
*** Σάντα Άνα Κουαουτέμοκ
*** Σάντα Άνα ντελ Βάγιε
*** Σάντα Άνα Σεγκάτσε
*** Σάντα Άνα Ταβέλα
*** Σάντα Άνα Τλαπακογιάν
** Σάντα Άνα (Σονόρα)
ΜπάιΑρένα

Το **ΜπάιΑρένα** (, *BayArena*) είναι ποδοσφαιρικό γήπεδο στο Λεβερκούζεν της Γερμανίας. Αποτελεί την έδρα της ομάδας της Μπουντεσλίγκα Μπάγερ 04 Λεβερκούζεν από το 1958.

## Ιστορία

Το στάδιο ήταν αρχικά γνωστό ως Ούλριχ-Χάμπερλαντ-Στάντιον (γερμανικά: *Ulrich-Haberland-Stadion*), παίρνοντας το όνομά του από πρώην πρόεδρο της Bayer AG, ιδρυτή του συλλόγου. Η αρχική του χωρητικότητα ήταν 20.000 θέσεις.

Το 1986 ξεκίνησε πρόγραμμα ανακατασκευής με στόχο τη μετατροπή του σε σύγχρονη εγκατάσταση· το έργο συνεχίστηκε κατά την επόμενη δεκαετία και ολοκληρώθηκε το 1997, δημιουργώντας ένα σύγχρονο στάδιο αποκλειστικά με καθίσματα, χωρητικότητας 22.500 θέσεων. Το στάδιο μετονομάστηκε σε ΜπάιΑρένα το 1998. Η προηγούμενη ονομασία χρησιμοποιήθηκε στη συνέχεια για το γήπεδο της ομάδας νέων που βρίσκεται δίπλα του.thumb|Άποψη του γηπέδου από το στάδιο Ούλριχ Χάμπερλαντ που χρησιμοποιείται για τις ομάδες νέων|263x263px

Το 1999 ολοκληρώθηκε η κατασκευή ξενοδοχείου που είναι ενσωματωμένο στο στάδιο, με ορισμένα δωμάτια να διαθέτουν θέα προς τον αγωνιστικό χώρο. Το συγκρότημα του σταδίου περιλαμβάνει επίσης εστιατόριο, το οποίο επίσης βλέπει στον αγωνιστικό χώρο, καθώς και συνεδριακές εγκαταστάσεις.

Η πόλη του Λεβερκούζεν υπέβαλε αρχικά υποψηφιότητα για να αποτελέσει μία από τις έδρες του Παγκοσμίου Κυπέλλου Ποδοσφαίρου 2006, με διευρυμένη τη ΜπάιΑρένα ως χώρο διεξαγωγής. Ωστόσο, η πόλη, η Μπάγερ Λεβερκούζεν και η γερμανική οργανωτική επιτροπή συμφώνησαν σύντομα ότι η επέκταση της ΜπάιΑρένα στην ελάχιστη χωρητικότητα των 40.000 θέσεων που απαιτούσε η FIFA για αγώνες Παγκοσμίου Κυπέλλου δεν θα ήταν πρακτική, και η πόλη απέσυρε την υποψηφιότητά της.

## Παγκόσμιο Κύπελλο Ποδοσφαίρου Γυναικών 2011
Στις 30 Μαρτίου 2007, η Bayer AG συμφώνησε στην επέκταση του σταδίου ώστε η χωρητικότητά του να ξεπεράσει τις 30.000 θέσεις. Οι κατασκευαστικές εργασίες ξεκίνησαν στα τέλη του 2007 και αναμενόταν να ολοκληρωθούν στις αρχές της αγωνιστικής περιόδου 2009–10.

Στις 30 Σεπτεμβρίου 2008, η ΜπάιΑρένα επιλέχθηκε ως μία από τις εννέα έδρες που θα χρησιμοποιούνταν κατά τη διάρκεια του Παγκοσμίου Κυπέλλου Ποδοσφαίρου Γυναικών 2011, φιλοξενώντας τρεις αγώνες της φάσης των ομίλων και έναν προημιτελικό.
### Αγώνες του Παγκοσμίου Κυπέλλου Ποδοσφαίρου Γυναικών 2011

## Παραπομπές


## Εξωτερικοί σύνδεσμοι

* Επιστήμη Ιστοσελίδα (στα Γερμανικά)
* ΜπάιΑρένα (στα Γερμανικά)
* *[http://www.stadiumguide.com/bayarena.htm The Stadium Guide]* (στα Αγγλικά)

Κατηγορία:Μπάγερ Λεβερκούζεν
Κατηγορία:Στάδια ποδοσφαίρου στη Γερμανία
Κατηγορία:Βόρεια Ρηνανία-Βεστφαλία
Οικογένεια Χωραφά

Η **Οικογένεια Χωραφά** () είναι ευγενής οικογένεια της Κεφαλονιάς, καταγόμενη από τη Νάπολη της σημερινής Ιταλίας.

## Ιστορία
Πιθανολογούμενος κλάδος της ευγενούς ναπολιτάνικης οικογένειας των Καράφα, οι Χωραφάδες κατέφθασαν στο νησί της Κεφαλονιάς κατά τις απαρχές του 16ου αιώνα, καθώς ο Αλμπερίκο Καράφα, από κοινού με τον υιό του, Μάσσιμο, μετέπειτα γενάρχη του τοπικού κλάδου, αναζήτησαν καταφύγιο, όντες κυνηγημένοι από τους πολιτικούς αντιπάλους τους.

Αρχικώς, έως και τα τέλη του 16ου αιώνα η οικογένεια φαίνεται να διατήρησε το ιταλικό όνομά της. Ωστόσο, έκτοτε, σταδιακά, άρχισε να καθιερώνεται η χρήση της εξελληνισμένης μορφής αυτού.

Κατά τη διάρκεια της περιόδου μεταξύ 1593 και 1604, η οικογένεια Χωραφά κατεγράφη ενός της Χρυσής Βίβλου των ευγενών της Κεφαλονιάς, ενώ το 1694 έλαβε τον τίτλο του κόμη.

Ανέκαθεν, οι Χωραφάδες υπήρξαν εκ των πλέον ισχυρών, πολιτικά και οικονομικά, οικογενειών της Κεφαλονιάς, με τα μέλη της να βρίσκονται επικεφαλής της σημαντικότερης εκ των πολιτικών παρατάξεων του νησιού, επηρεάζοντας τυχόν πολιτικές αποφάσεις και καταλαμβάνοντας σειρά σημαντικών πολιτικών αξιωμάτων.

## Παραπομπές


## Πηγές
*  

Κατηγορία:Ευγενείς οικογένειες των Επτανήσων
Κατηγορία:Οικογένειες της Κεφαλονιάς
Γιώργος Κατσαδωράκης

Ο **Γιώργος Κατσαδωράκης** είναι Έλληνας βιολόγος. Βραβέυτηκε με το περιβαλλοντικό Βραβείο Γκόλντμαν (2001) για τη συμβολή του στην προστασία των υγροτόπων της λίμνης Πρέσπας, μαζί με την συνάδελφό του Μυρσίνη Μαλακού. Το έργο τους στην Πρέσπα οδήγησε στην ανάπτυξη του πρώτου φυσικού καταφύγιου των Βαλκανίων μεταξύ των συνόρων της Αλβανίας, Βόρειας Μακεδονίας και Ελλάδας. Προώθησαν την διατήρηση των υγροτόπων εστιάζοντας στην βιολογική καλλιέργεια και τις παραδοσιακές περιβαλλοντικές πρακτικές.

## Παραπομπές
Lelek

Οι **Lelek** (με κεφαλαία γράμματα) είναι ένα κροατικό γυναικείο συγκρότημα φολκ-ποπ που σχηματίστηκε το 2024. Θα εκπροσωπήσουν την Κροατία στον  με το τραγούδι "Andromeda".

## Ιστορία
Οι Lelek σχηματίστηκαν στο Ζάγκρεμπ το 2024 και αποτελούνται από τις Ίνκα Βετσερίνα Περούσιτς, Γιουντίτα Στόργκα, Κορίνα Ολίβια Ρότζιτς, Λάρα Μπρτάν και Μαρίνα Ράμλιακ.

Στις 5 Δεκεμβρίου 2024, οι Lelek ανακοινώθηκαν ως ένας από τους 24 συμμετέχοντες στο Dora 2025, την εθνική επιλογή της Κροατίας για τον Διαγωνισμό Τραγουδιού της Eurovision 2025, με το τραγούδι "The Soul of My Soul". Κληρώθηκαν για να διαγωνιστούν στον πρώτο ημιτελικό και ανακοινώθηκαν ως ένας από τους οκτώ προκριθέντες στον ημιτελικό. Στον τελικό, εμφανίστηκαν 15οι στη σειρά εμφάνισης. Συγκέντρωσαν 33 βαθμούς από την κριτική επιτροπή, καταλαμβάνοντας την έβδομη θέση, και 69 βαθμούς από την τηλεψηφοφορία, καταλαμβάνοντας τη δεύτερη θέση. Με συνολικό σύνολο 102 βαθμών, τερμάτισαν στην τέταρτη θέση.

Στις 3 Δεκεμβρίου 2025, το HRT ανακοίνωσε ότι οι Lelek επιλέχθηκαν να συμμετάσχουν στο Dora 2026, τον εθνικό τελικό της Κροατίας για τον Διαγωνισμό Τραγουδιού της Eurovision 2026, με το τραγούδι "Andromeda". Εμφανίστηκαν στον πρώτο ημιτελικό στις 12 Φεβρουαρίου 2026 και προκρίθηκαν στον μεγάλο τελικό, ο οποίος πραγματοποιήθηκε στις 15 Φεβρουαρίου. Με συνολικά 173 βαθμούς, κέρδισαν τελικά τον διαγωνισμό και την κροατική θέση για τον Διαγωνισμό Τραγουδιού της Eurovision 2026.

## Μέλη
### Τωρινά
* Ίνκα Βετσερίνα Περούσιτς (since 2025)
* Γιουντίτα Στόργκα (since 2024)
* Κορίνα Ολίβια Ρότζιτς (since 2024)
* Λάρα Μπρτάν (since 2024)
* Μαρίνα Ράμλιακ (since 2024)

### Πρώην
* Κλαούντιγια Πούλεκ (2024–2025)

## Δισκογραφία
### Singles
* "Tanani Nani"
* "The Soul of my Soul"
* "Zašto mi otimaš Dom"
* "Tane"
* "Andromeda"
* "Pristajem" (Matija Cvek featuring Lelek)

## Andromeda
*εκκρεμεί*

## Παραπομπές


Κατηγορία:Κροατικά συγκροτήματα ανά είδος
Κατηγορία:Συμμετέχοντες στο διαγωνισμό τραγουδιού Eurovision με την Κροατία
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2026
Τάμαρα Ζίβκοβιτς

Η **Τάμαρα Ζίβκοβιτς** (Μαυροβουνιακά: Тамара Живковић, προφέρεται [tǎmara ʒǐʋkoʋit͡ɕ]· γεννημένη το 2000) είναι τραγουδίστρια και φλαουτίστας του Μαυροβουνίου. Θα εκπροσωπήσει το Μαυροβούνιο στον  με το τραγούδι "Nova zora".

Ήταν φιναλίστ στη δέκατη πέμπτη έκδοση του σερβικού διαγωνισμού τραγουδιού *Zvezde Granda* (2022).

## Καριέρα
Η Τάμαρα Ζίβκοβιτς ξεκίνησε τη μουσική της καριέρα σε νεαρή ηλικία. Έδωσε την πρώτη της σόλο συναυλία σε ηλικία 14 ετών, συνδυάζοντας το παίξιμο φλάουτου με τη φωνητική ερμηνεία. Απέκτησε ευρύτερη αναγνώριση μετά τη συμμετοχή της σε δύο εκδόσεις του Montesong, του εθνικού τελικού του Μαυροβουνίου για τον Διαγωνισμό Τραγουδιού της Eurovision.

Το 2016, συμμετείχε στον σερβικό διαγωνισμό τραγουδιού Pinkove Zvezdice.

Το 2022, συμμετείχε στη δέκατη πέμπτη έκδοση του σερβικού διαγωνισμού τραγουδιού Zvezde Granda, όπου έφτασε στον τελικό.

Το 2024, η Ζίβκοβιτς διαγωνίστηκε στο Montesong 2024, την εθνική επιλογή του Μαυροβουνίου για τον Διαγωνισμό Τραγουδιού της Eurovision 2025 με το τραγούδι "Poguban let", αντικαθιστώντας τον Μπόμπαν Ράτζοβιτς, ο οποίος αποσύρθηκε από τον διαγωνισμό λόγω προσωπικών υποχρεώσεων. Στο τέλος τερμάτισε στην 9η θέση με 6 βαθμούς.

Το 2025, η Ζίβκοβιτς διαγωνίστηκε στο Montesong 2025 με το τραγούδι "Nova zora". Κέρδισε τον τελικό, κερδίζοντας την ψήφο της κριτικής επιτροπής και κατακτώντας τη δεύτερη θέση στην ψηφοφορία του κοινού με 12 και 10 βαθμούς αντίστοιχα, αποκτώντας έτσι το δικαίωμα να εκπροσωπήσει το Μαυροβούνιο στον Διαγωνισμό Τραγουδιού της Eurovision 2026 στη Βιέννη της Αυστρίας.

## Προσωπική ζωή
Γεννήθηκε και μεγάλωσε στο Κότορ του Μαυροβουνίου. Έχει επίσης φοιτήσει σε μουσική σχολή εκεί.

Από το 2025, είναι τριτοετής φοιτήτρια στο Πανεπιστήμιο Τεχνών στο Βελιγράδι.

Από το 2022, διαμένει μεταξύ Κότορ και Βελιγραδίου, πρωτεύουσας της Σερβίας.

Η Ζίβκοβιτς ονόμασε την Charli XCX, τη Lady Gaga, τη Rosalía και την Tate McRae ως πηγές έμπνευσής της.

## Δισκογραφία
### Singles
* "Poguban let"
* "Prošla godina"
* "Bez kontrole"
* "Nova zora"

## Nova zora
*εκκρεμεί*

## Παραπομπές


Κατηγορία:Μαυροβούνιοι μουσικοί
Κατηγορία:Συμμετέχοντες στο διαγωνισμό τραγουδιού Eurovision με το Μαυροβούνιο
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2026
Μη Ασφαλές Για Δουλειά

Το **Μη Ασφαλές Για Δουλειά (ΜΑΓΔ)** (Αγγλικά: NSFW), γνωστό και ως «ακατάλληλο για τον χώρο εργασίας», είναι μια διαδικτυακή αργκό ή συντομογραφία που χρησιμοποιείται για να επισημάνει συνδέσμους προς περιεχόμενο, βίντεο ή ιστοσελίδες που ο θεατής μπορεί να μην επιθυμεί να τον δουν να παρακολουθεί σε δημόσιο, επίσημο ή ελεγχόμενο περιβάλλον. Το επισημασμένο περιεχόμενο ενδέχεται να περιέχει σκληρή βία, τσοντογραφία, βωμολοχίες, γυμνό, προσβλητικούς χαρακτηρισμούς ή άλλο δυνητικά ενοχλητικό θέμα. Στα περιβάλλοντα που μπορεί να είναι προβληματικά περιλαμβάνονται οι χώροι εργασίας, τα σχολεία και τα οικογενειακά πλαίσια. Η σήμανση ΜΑΓΔ έχει ιδιαίτερη σημασία για άτομα που προσπαθούν να κάνουν προσωπική χρήση του Διαδικτύου σε χώρους εργασίας ή σχολεία που εφαρμόζουν πολιτικές οι οποίες απαγορεύουν την πρόσβαση σε σεξουαλικό και σκληρό περιεχόμενο.  Αντίθετα, ο όρος **Ασφαλές** **Για Δουλειά (ΑΓΔ)** χρησιμοποιείται για συνδέσμους που δεν περιέχουν τέτοιο υλικό, ειδικά σε περιπτώσεις όπου ο τίτλος θα μπορούσε διαφορετικά να οδηγήσει τους χρήστες να πιστέψουν ότι το περιεχόμενο είναι ΜΑΓΔ. 

Η παρόμοια έκφραση **Μη Ασφαλές Για Ζωή (ΜΑΓΖ)** χρησιμοποιείται επίσης, αναφερόμενη σε περιεχόμενο που είναι τόσο αηδιαστικό ή ενοχλητικό που η προβολή του θα μπορούσε να προκαλέσει συναισθηματικό τραύμα. Οι σύνδεσμοι με τη σήμανση ΜΑΓΖ ενδέχεται να περιέχουν φόνο, ακραία βία ή συγκεκριμένη φετιχιστική πορνογραφία.  

Ορισμένες πλατφόρμες, όπως το Reddit, το Twitter, το Patreon ή το DeviantArt, προσφέρουν εδώ και καιρό στους χρήστες την επιλογή να χαρακτηρίζουν το περιεχόμενό τους ως ΜΑΓΔ, προκειμένου να προειδοποιούν τους άλλους για τη ρητή φύση του πριν αποκτήσουν πρόσβαση σε αυτό, καθώς και για να το διαχωρίζουν αλγοριθμικά από το περιεχόμενο ΑΓΔ. 

## Παραπομπές
Πεδίο διασποράς

[thumb|Το πεδίο διασποράς του [Μετεωρίτης του Πούουτουσκ|Μετεωρίτη του Πούουτουσκ]]
**Πεδίο διασποράς** ονομάζεται η περιοχή στην επιφάνεια της Γης (ή και άλλου ουράνιου σώματος) όπου ανευρίσκονται διάσπαρτοι μετεωρίτες, οι οποίοι αποτελούν θραύσματα από μία και μόνη πτώση μετεώρου-μετεωροειδή. Μπορεί επίσης να εννοεί και την έκταση στην οποία διασπάρηκαν τηκτίτες, δηλαδή γήινο υλικό που εκτινάχθηκε από μια πτώση μεγάλου μετεωροειδή ή μικρού αστεροειδή.

## Δημιουργία
Υπάρχουν δύο μηχανισμοί διασποράς θραυσμάτων ενός μετεώρου:

# **Ατμοσφαιρική διάσπαση**: ένα αρκετά μεγάλο μετέωρο διασπάται συχνά σε πολλά τεμάχια αρκετά προτού αγγίξει το έδαφος, εξαιτίας ανισομερούς θερμάνσεως λόγω τριβής με τον αέρα. Τότε το πεδίο έχει σχήμα ελλείψεως, της οποίας ο μεγάλος άξονας αντιστοιχεί στην τροχιά του μετεώρου ως προς την επιφάνεια του εδάφους. Σε περίπτωση πολλαπλών διασπάσεων το πεδίο μπορεί να αποτελείται από αρκετές αλληλοεπικαλυπτόμενες ελλείψεις.
# **Εκτόξευση από πρόσκρουση**: στα μεγαλύτερα μετέωρα μπορεί η ατμοσφαιρική διάσπαση να αφορά αμελητέα μάζα, ενώ σημαντικός θρυμματισμός επισυμβαίνει με την πρόσκρουση. Τότε το πεδίο διασποράς έχει συνήθως κυκλικό σχήμα, όπως αυτό του περίφημου Μετεωρικού κρατήρα της Αριζόνας.

## Κατανομή
Τα μικρότερα τεμάχια μιας ατμοσφαιρικής διασπάσεως τείνουν να πέφτουν πρώτα, ενώ τα μεγαλύτερα τεμάχια ανευρίσκονται στο μέρος της ελλείψεως προς την κατεύθυνση της πορείας του μετεώρου. Για τον προσδιορισμό της κατευθύνσεως είναι έτσι χρήσιμη η ανάλυση της κατανομής των μαζών των θραυσμάτων στο πεδίο διασποράς. Τα θραύσματα με μάζες 1 έως 5 γραμμάρια περίπου μπορούν να ανιχνευθούν με ραντάρ, καθώς πέφτουν με οριακή ταχύτητα.

## Παραπομπές


Πεδιο διασπορας
Δρόσος Βλάμης

Ο **Δρόσος Βλάμης** ήταν Έλληνας εμποροπλοίαρχος από το Γαλαξίδι, αγωνιστής στην Επανάσταση του 1821 και μέλος της Φιλικής Εταιρείας.

Ο Δρόσος Βλάμης υπηρέτησε τη Φιλική Εταιρεία διαβιβάζοντας έγγραφά της. Μόλις άρχισε η Επανάσταση του 1821, έσπευσε με άλλους Γαλαξιδιώτες και Κεφαλονίτες στον αποκλεισμό του κόλπου της Πάτρας, λαμβάνοντας μέρος και στον αποκλεισμό της Ναυπάκτου. Αλλά τον Σεπτέμβριο του 1821 με την καταστροφή του Γαλαξιδίου ο Βλάμης έχασε και το δικό του πλοίο, το οποίο κατέλαβαν οι Τούρκοι και μαζί με τα άλλα το μετέφεραν στην Κωνσταντινούπολη.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8

Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Φυσοτριχία

Η **φυσοτριχία** (λατινική-επιστημονική ονομασία *Physotrichia*) είναι γένος δικοτυλήδονων φυτών, που ανήκει στη μεγάλη οικογένεια σκιαδοφόρα ή σελινοειδή.

Είναι φυτά ιθαγενή της Τανζανίας και της νοτιότερα από αυτή τροπικής Αφρικής. Σήμερα γίνονται γενικότερα δεκτά 6 είδη φυσοτριχίας, τα εξής:

* *Physotrichia atropurpurea* (C.Norman), Cannon
* *Physotrichia heracleoides*, H.Wolff
* *Physotrichia longiradiatum*, H.Wolff
* *Physotrichia muriculata * (Welw. από Hiern), S.Droop & C.C.Towns.
* *Physotrichia verdickii*, C.Norman
* *Physotrichia welwitschii*, Hiern

## Παραπομπές


Φυσοτριχ
Λειότυλος

Ο **λειότυλος** (λατινική-επιστημονική ονομασία *Leiotulus*) είναι γένος δικοτυλήδονων φυτών, που ανήκει στη μεγάλη οικογένεια σκιαδοφόρα ή σελινοειδή. Είναι φυτά ιθαγενή της νότιας και ανατολικής Λεκάνης της Μεσογείου, συναντώμενα μέχρι το Ιράν.

Σήμερα αποδίδονται στο γένος *Leiotulus* τα εξής δέκα είδη:

* *Leiotulus alexandrinus*, Ehrenb.
* *Leiotulus aureus* (Sm.), Pimenov & Ostr.
* *Leiotulus dasyanthus* (K.Koch), Pimenov & Ostr. 
* *Leiotulus involucratus* (Boiss. & Spruner), Pimenov & Ostr.
* *Leiotulus isfahanicus* (Alava), Pimenov & Ostr.
* *Leiotulus kotschyi* (Boiss.), Pimenov & Ostr.
* *Leiotulus nydeggeri*, Yild. & Dinç
* *Leiotulus pastinacifolius* (Boiss. & Balansa), Pimenov & Ostr.
* *Leiotulus porphyrodiscus* (Stapf & Wettst.), Pimenov & Ostr.
* *Leiotulus secacul* (Mill.), Pimenov & Ostr.

## Παραπομπές


Λειοτυλο
Μαρία Μαρκουλάκη

Η Μαρία Μαρκουλάκη, γνωστή και με το όνομα Maritsa Vardaki, είναι Ελληνίδα φιλόζωος και διασώστρια ζώων με έδρα τη Βαγιονιά του Δήμου Γόρτυνας, στην Κρήτη. Είναι γνωστή για τη δράση της στην προστασία, διάσωση και φροντίδα αδέσποτων σκύλων.

Είναι ιδρύτρια και διαχειρίστρια του καταφυγίου ζώων «Η Φροντίδα», το οποίο λειτουργεί στη Βαγιονιά. Στο καταφύγιο φιλοξενούνται περισσότερα από 300 σκυλιά, τα οποία έχουν εγκαταλειφθεί, κακοποιηθεί ή βρεθεί σε κίνδυνο.

Η δράση της περιλαμβάνει τη διάσωση αδέσποτων σκύλων, την παροχή τροφής και κτηνιατρικής φροντίδας, καθώς και την προώθηση υιοθεσιών στην Ελλάδα και στο εξωτερικό. Η δραστηριότητά της έχει γίνει γνωστή μέσω των μέσων κοινωνικής δικτύωσης, όπου δημοσιεύει περιστατικά διάσωσης και ενημερώνει το κοινό για θέματα φιλοζωίας.

Το καταφύγιο «Η Φροντίδα» λειτουργεί κυρίως μέσω εθελοντικής υποστήριξης και δωρεών, όπως τροφές, φάρμακα και υιοθεσίες.

## Παραπομπές
Γεώργιος Βλάσης

Ο **Γεώργιος Βλάσης** (1897-1964) ήταν Ελληνοκαναδός διανοούμενος, συγγραφέας και εκπαιδευτικός, που γεννήθηκε στην Κόρινθο.

Μετά από τις γυμνασιακές σπουδές του, μετανάστευσε στον Καναδά, όπου φοίτησε στο Πανεπιστήμιο της Μανιτόμπα, στο Γουίνιπεγκ. Δίδαξε αρχαία ελληνικά στο Κολέγιο Γουέσλυ του Πανεπιστημίου της Μανιτόμπα, καθώς και αρχαία και νέα ελληνικά στο Πανεπιστήμιο Κάρλτον, στην Οττάβα.

Ο Γεώργιος Βλάσης συνέγραψε πολλά έργα, τα κυριότερα από τα οποία είναι τα εξής:

* *Ρόδα και βιολέττες* (1928)
* *Το παιδί, το σπίτι και το σχολείο* (1934)
* *Φύλλα του Καναδά*, ποιήματα (1936)
* *The Greeks in Canada* (1942)

Επίσης μετέφρασε στην αγγλική γλώσσα Έλληνες ποιητές, όπως τον Σολωμό και τον Ραγκαβή, και συνεργάσθηκε με ελληνόφωνα έντυπα του Καναδά και των ΗΠΑ. Για την παιδαγωγική και συγγραφική δράση του τιμήθηκε με τον Χρυσό Σταυρό του Φοίνικα.

## Πηγές
* Ηλίας Κ Ζιώγας: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 618

Κατηγορία:Καναδοί ελληνικής καταγωγής
Κατηγορία:Έλληνες φιλόλογοι
Κατηγορία:Κλασικοί φιλόλογοι
Κατηγορία:Καναδοί συγγραφείς
Κατηγορία:Καναδοί πανεπιστημιακοί
Κατηγορία:Έλληνες μεταφραστές
Δύναμη Κουντς

Η **Δύναμη Κουντς** () είναι ένας από τους πέντε κλάδους των Φρουρών της Ισλαμικής Επανάστασης του Ιράν. Ειδικεύεται σε επιχειρήσεις ανορθόδοξου πολέμου και στρατιωτικής κατασκοπείας. Ο στρατηγός του Στρατού Ξηράς των ΗΠΑ Στάνλεϊ ΜακΚρίσταλ έχει περιγράψει τη Δύναμη Κουντς ως έναν οργανισμό ανάλογο με έναν συνδυασμό της CIA και της Διακλαδικής Διοίκησης Ειδικών Επιχειρήσεων (ΔΔΕΕ/ JSOC) των Ηνωμένων Πολιτειών.

Υπεύθυνη για εξωεδαφικές επιχειρήσεις/επιχειρήσεις εκτός επικράτειας, η Δύναμη Κουντς υποστηρίζει μη κρατικούς ένοπλους δρώντες σε πολλές χώρες, συμπεριλαμβανομένου της Χεζμπολάχ, της Χαμάς, του Ισλαμικού Κινήματος Τζιχάντ στην Παλαιστίνη, τους Χούθι και σιιτικές πολιτοφυλακές στο Ιράκ, τη Συρία και το Αφγανιστάν. Σύμφωνα με τον Michael Wigginton κ.ά., η Δύναμη Κουντς αποτελεί «κλασικό παράδειγμα κρατικά υποστηριζόμενης τρομοκρατίας».

Η Δύναμη Κουντς υπάγεται απευθείας στον Ανώτατο Ηγέτη του Ιράν, Αγιατολάχ Χαμενεΐ. Μετά τη δολοφονία του Κασέμ Σουλεϊμανί σε αμερικανική επιδρομή με μη επανδρωμένο αεροσκάφος, τη θέση του ανέλαβε ο αναπληρωτής του, Ισμαΐλ Καανί.

Ο Υπουργός Εξωτερικών των Ηνωμένων Πολιτειών χαρακτήρισε το 2019 τους Φρουρούς της Ισλαμικής Επανάστασης και τη Δύναμη Κουντς ως Ξένη Τρομοκρατική Οργάνωση (FTO), επικαλούμενος τη «συνεχιζόμενη υποστήριξη και εμπλοκή των IRGC σε τρομοκρατικές δραστηριότητες παγκοσμίως». Ήταν η πρώτη φορά που οι Ηνωμένες Πολιτείες χαρακτήρισαν τμήμα άλλης κυβέρνησης ως Ξένη Τρομοκρατική Οργάνωση.

## Ονομασία
Αν και η επίσημη ονομασία του σχηματισμού είναι Δύναμη Κουντς («Δύναμη της Ιερουσαλήμ»), έχει επίσης αναφερθεί ως «Σώμα Κουντς» () στα περσικά μέσα ενημέρωσης. Στα αραβικά, η Ιερουσαλήμ είναι ευρύτερα γνωστή ως  *αλ-Κούντς*, που σημαίνει «Η Αγία» ή «Το Αγιαστήριο», συγγενές με τον όρο στα .

Αρχικά έφερε την ονομασία «Σώμα», η οποία άλλαξε σε «Δύναμη» από τον Χαμενεΐ.

## Παραπομπές



### Πηγές

#### Βιβλία

* 
* 
* 
* 

#### Δημοσιεύσεις

* 
* 

Κατηγορία:Διεθνείς σχέσεις του Ιράν
Κατηγορία:Τρομοκρατικές οργανώσεις
Κατηγορία:Εθνικοαπελευθερωτικά κινήματα
Κατηγορία:Στρατός του Ιράν
Κατάλογος πρωθυπουργών του Ουζμπεκιστάν

Αυτός είναι ένας κατάλογος με τους **πρωθυπουργούς του Ουζμπεκιστάν** (), από την ίδρυση του αξιώματος το 1925 ως **Πρόεδρος του Συμβουλίου των Λαϊκών Επιτρόπων της Ουζμπεκικής ΣΣΔ** μέχρι σήμερα.

Ο σημερινός πρωθυπουργός είναι ο Αμπντουλά Aρίποφ. Ανέλαβε καθήκοντα στις 14 Δεκεμβρίου 2016. Το Κυβερνητικό Μέγαρο στην Πλατεία Ανεξαρτησίας στην Τασκένδη χρησιμεύει ως ο κύριος χώρος εργασίας και κατοικία του πρωθυπουργού.

## Εξουσίες και καθήκοντα
Ο πρωθυπουργός της Δημοκρατίας του Ουζμπεκιστάν υπηρετεί ως επικεφαλής του Συμβουλίου Υπουργών, επιβλέποντας και διαχειριζόμενος τις λειτουργίες του. Το άτομο αυτό φέρει προσωπική ευθύνη για την αποτελεσματικότητα του Συμβουλίου, προεδρεύει των συνεδριάσεών του, προσυπογράφει αποφάσεις και εκπροσωπεί το Συμβούλιο στις διεθνείς σχέσεις εξ ονόματος του προέδρου του Ουζμπεκιστάν. Ο Πρωθυπουργός συμμετέχει σε διαπραγματεύσεις, υπογράφει διακυβερνητικές συνθήκες, συμφωνίες και μνημόνια, με την επιφύλαξη της έγκρισης του προέδρου. Στις αρμοδιότητες περιλαμβάνονται επίσης η κατανομή καθηκόντων μεταξύ των αντιπροέδρων της κυβέρνησης, η λήψη αποφάσεων για θέματα εκτός συνεδριάσεων του Συμβουλίου που σχετίζονται με την κρατική και οικονομική διαχείριση και η πρόταση μελών του Συμβουλίου στον πρόεδρο μετά την έγκριση της Νομοθετικής Επιτροπής.

Επιπλέον, ο πρωθυπουργός προτείνει διορισμούς και παύσεις περιφερειακών κυβερνητών στον πρόεδρο, συντονίζει τις δραστηριότητες των κυβερνητικών φορέων, επιλύει διαφωνίες και υποβάλλει ετήσια έκθεση και στα δύο σώματα του Oliy Majlis σχετικά με την κοινωνικοοικονομική ανάπτυξη και τις προτεραιότητες. Ο πρωθυπουργός εκδίδει εντολές και συστάσεις εντός των αρμοδιοτήτων του, ενημερώνει τον πρόεδρο και αναλαμβάνει προσωρινά τα προεδρικά καθήκοντα εντός του Ουζμπεκιστάν όταν ο πρόεδρος βρίσκεται στο εξωτερικό. Σε περίπτωση απουσίας του πρωθυπουργού, ο πρώτος αντιπρόεδρος της κυβέρνησης ή, κατόπιν συναίνεσης, ένας από τους αντιπροέδρους της κυβέρνησης εκπληρώνει προσωρινά τις αρμοδιότητές του.

## Κατάλογος πρωθυπουργών του Ουζμπεκιστάν (1925–σήμερα)

### Ουζμπεκική Σοβιετική Σοσιαλιστική Δημοκρατία (1924–1991)

#### Πρόεδρος του Συμβουλίου των Λαϊκών Επιτρόπων

#### Πρόεδροι του Συμβουλίου Υπουργών

### Δημοκρατία του Ουζμπεκιστάν (1991–σήμερα)

#### Πρωθυπουργοί

## Ιστορική γραμμή

## Δείτε επίσης
*Κατάλογος ηγετών του Ουζμπεκιστάν
*Πρόεδρος του Ουζμπεκιστάν
*Αντιπρόεδρος του Ουζμπεκιστάν

## Αναφορές


Ουζμπεκισταν
Κατάλογος προέδρων της Σομαλίας

Ο **Πρόεδρος της Σομαλίας** (στα σομαλικά: *Madaxaweynaha Soomaaliya*) είναι ο αρχηγός του κράτους της Σομαλίας. Έχουν υπάρξει 9 επίσημοι πρόεδροι από τότε που δημιουργήθηκε το αξίωμα το 1960. Ο πρόεδρος είναι επίσης ο αρχιστράτηγος των Σομαλικών Ενόπλων Δυνάμεων. Ο τρέχων κάτοχος του αξιώματος είναι ο Χασάν Σεΐχ Μοχάμουντ, έχοντας εκλεγεί στις προεδρικές εκλογές του 2022. Είναι το πρώτο πρόσωπο που κατέχει το αξίωμα σε πολλαπλές περιπτώσεις, έχοντας προηγουμένως εκλεγεί στις προεδρικές εκλογές του 2012 και κατέχοντας το αξίωμα από το 2012 έως το 2017.

## Κατάλογος κατόχων του αξιώματος

## Σημειώσεις

## Παραπομπές



προεδ
Σιάντ Μπάρε

Ο **Μοχάμεντ Σιάντ Μπάρε** (σομαλικά: *Maxamed Siyaad Barre*· ·  6 Οκτωβρίου 1919 – 2 Ιανουαρίου 1995) ήταν Σομαλός στρατιωτικός, πολιτικός και επαναστάτης που υπηρέτησε ως ο τρίτος πρόεδρος της Σομαλίας από τις 21 Οκτωβρίου 1969 έως τις 26 Ιανουαρίου 1991.

Ο Μπάρε, διοικητής του Σομαλικού Εθνικού Στρατού, έγινε πρόεδρος της Σομαλίας μετά το πραξικόπημα του 1969 που ανέτρεψε τη Σομαλική Δημοκρατία μετά τη δολοφονία του προέδρου Αμπντιρασίντ Σερμάρκε. Το Ανώτατο Επαναστατικό Συμβούλιο, μια στρατιωτική χούντα υπό τον Μπάρε, ανασύστησε τη Σομαλία ως μονοκομματικό μαρξιστικό-λενινιστικό κομμουνιστικό κράτος, μετονόμασε τη χώρα σε Λαϊκή Δημοκρατία της Σομαλίας και υιοθέτησε τον επιστημονικό σοσιαλισμό. Ο Μπαρέ μιλούσε τρεις γλώσσες: Αγγλικά, Σομαλικά και Ιταλικά.

Η πρώιμη διακυβέρνηση του Μπάρε χαρακτηρίστηκε από προσπάθειες για εκτεταμένο εκσυγχρονισμό, εθνικοποίηση των τραπεζών και της βιομηχανίας, προώθηση αγροτικών συνεταιρισμών, ένα νέο σύστημα γραφής για τη σομαλική γλώσσα και την καταπολέμηση της φυλετικής οργάνωσης. Το 1976 το Σομαλικό Επαναστατικό Σοσιαλιστικό Κόμμα έγινε το κόμμα-πρωτοπορία της χώρας. Το επόμενο έτος, ο Μπάρε ξεκίνησε τον Πόλεμο του Ογκαντέν εναντίον του καθεστώτος Ντεργκ της Αιθιοπίας, υποστηρίζοντας το Δυτικό Σομαλικό Απελευθερωτικό Μέτωπο σε μια πλατφόρμα σομαλικού εθνικισμού και πανσομαλισμού.

Η δημοτικότητα του Μπάρε έφτασε στο απόγειό της κατά τους επτά μήνες μεταξύ Σεπτεμβρίου 1977 και Μαρτίου 1978, όταν ο Μπάρε κατέλαβε σχεδόν το σύνολο της σομαλικής περιοχής της Αιθιοπίας. Η δημοτικότητά του μειώθηκε από τα τέλη της δεκαετίας του 1970 μετά την ήττα της Σομαλίας στον πόλεμο, η οποία πυροδότησε τη Σομαλική Επανάσταση και οδήγησε στη διακοπή των σχέσεων με τη Σοβιετική Ένωση. Στη συνέχεια, η Σομαλία συμμάχησε με τις δυτικές δυνάμεις και ιδιαίτερα με τις Ηνωμένες Πολιτείες για το υπόλοιπο του Ψυχρού Πολέμου, αν και διατήρησε το μαρξιστικό-λενινιστικό της καθεστώς και προσέγγισε επίσης την Κίνα.

Η αντιπολίτευση μεγάλωσε τη δεκαετία του 1980 λόγω της ολοένα και πιο δικτατορικής διακυβέρνησής του, της ανάπτυξης της φυλετικής πολιτικής, των καταχρήσεων της Εθνικής Υπηρεσίας Ασφαλείας (συμπεριλαμβανομένης της γενοκτονίας των Ισαάκ) και της απότομης πτώσης της σομαλικής οικονομίας. Το 1991, η κυβέρνηση του Μπάρε κατέρρευσε καθώς η Σομαλική Επανάσταση πέτυχε να τον απομακρύνει από την εξουσία, οδηγώντας στον Σομαλικό Εμφύλιο Πόλεμο και σε ένα τεράστιο κενό εξουσίας. Ο Μπάρε αναγκάστηκε να αυτοεξοριστεί στη Νιγηρία, όπου πέθανε το 1995 καθ' οδόν προς το νοσοκομείο μετά από καρδιακή προσβολή.

## Παραπομπές


Κατηγορία:Πραξικοπηματίες
Κατηγορία:Πρόεδροι της Σομαλίας
Κατάλογος ηγεμόνων του Ομάν

Ο **Σουλτάνος του Σουλτανάτου του Ομάν** () είναι ο μοναρχικός αρχηγός του κράτους και επικεφαλής της κυβέρνησης του Ομάν. Είναι η πιο ισχυρή θέση στη χώρα. Οι σουλτάνοι του Ομάν είναι μέλη της δυναστείας Αλ Μπου Σαΐντ, η οποία είναι η κυβερνώσα οικογένεια του Ομάν από τα μέσα του 18ου αιώνα. Ο Χαϊθάμ μπιν Ταρίκ είναι ο σημερινός σουλτάνος, βασιλεύοντας από τις 11 Ιανουαρίου 2020.

Πριν από την ίδρυση του σημερινού Σουλτανάτου του Ομάν το 1970, το Σουλτανάτο του Μουσκάτ και Ομάν, η Ομανική Αυτοκρατορία και το Ιμαμάτο του Ομάν κυβέρνησαν την περιοχή από το 749.

## Κατάλογος ιμάμηδων
### Αρχικοί Ιμάμηδες (749–1406)

### Δυναστεία Ναμπχάνι (1406–1624)

### Δυναστεία Γιαρουμπίντ (1624–1749)

## Κατάλογος σουλτάνων (1744–σήμερα)

## Αναφορές
;Γενικές

;Ειδικές

## Βιβλιογραφία

Ομαν
Σαλσόλα η τραχεία

[μικρογραφία|Σαλσόλα η τραχεία (''Salsola squarrosa''), [Λιμνοθάλασσα Επανομής|Ποταμός Επανομής, Ν. Θεσσαλονίκης]]
Η Σαλσόλα η τραχεία (*Salsola squarrosa*) είναι ένα αλοφυτικό φυτό που ανήκει στην οικογένεια των Αμαρανθοιδών (Amaranthaceae). Παλαιότερα χρησιμοποιούνταν η ονομασία Σαλσόλα το κάλι (*Salsola kali*), αλλά σήμερα η ονομασία αυτή —*Salsola kali* (sensu stricto)— περιορίζεται πλέον στα φυτά των ακτών του Ατλαντικού, της Βόρειας Θάλασσας και της Βαλτικής. Το όνομα *Salsola squarrosa* θεωρείται πλέον το έγκυρο για τους πληθυσμούς της Μεσογείου και της Μαύρης Θάλασσας.

## Ετυμολογία
Το όνομα του γένους *Salsola* (Σάλσολα), προέρχεται από τη λατινική λέξη salsus, που σημαίνει αλμυρός. Το όνομα αναφέρεται στην ικανότητα του φυτού να επιβιώνει σε αλατούχα εδάφη (αλοφύτο) και στην περιεκτικότητά του σε αλκαλικά άλατα.

Το όνομα του είδους *squarrosa* (κυρτή / τραχεία), προέρχεται από τη λατινική λέξη squarrosus, που σημαίνει τραχύς, λεπιδωτός ή αυτός που έχει κυρτά άκρα. Στη βοτανική, ο όρος περιγράφει τα μέρη του φυτού (όπως τα βράκτια ή τα φύλλα) που κάμπτονται προς τα έξω ή έχουν τραχεία, ακανθώδη υφή.

Στην ελληνική βιβλιογραφία, το γένος αναφέρεται συχνά και με το όνομα Αλίπεδο (λόγω των αλμυρών εδαφών), ενώ η κοινή του ονομασία στις παραλίες είναι Αγκυλωτό αλάτι ή Αγριοκαλιά.

## Γεωγραφική κατανομή
Κατανέμεται από την Ανατολική Μεσόγειο έως τον Εύξεινο Πόντο. Απαντά σε παραθαλάσσιες περιοχές όλης της Ελλάδας.

## Οικολογία
Προτιμά παραθαλάσσιες αμμοθίνες, αλμυρά έλη (salt marshes) και ακαλλιέργητους αγρούς κοντά σε ακτές. Εντοπίζεται σε χαμηλά υψόμετρα, συνήθως έως τα 850 μέτρα. Είναι εξαιρετικά ανθεκτικό στην υψηλή αλατότητα, την ξηρασία και τις διακυμάνσεις του pH, βοηθώντας στην αποκατάσταση υποβαθμισμένων αλατούχων εδαφών.

## Περιγραφή φυτού
Ετήσιο, ποώδες φυτό με ύψος που κυμαίνεται από 10 έως 50 εκατοστά. Ο κεντρικός βλαστός είναι συχνά γραμμωτός (με πράσινες και λευκές ή πορφυρές ρίγες) και φέρει κοντές, τραχιές τρίχες ή είναι λείος. Τα φύλλα του είναι σαρκώδη και κυλινδρικά (για αποθήκευση νερού), τα οποία καταλήγουν σε μια χαρακτηριστική, σκληρή αγκαθωτή άκρη. Τα άνθη είναι μικρά και δυσδιάκριτα στις μασχάλες των φύλλων. Το κύριο γνώρισμά τους είναι τα 5 «τέπαλα» που, κατά την καρποφορία, αναπτύσσουν ημιδιαφανή φτερά για τη διασπορά μέσω του ανέμου. Η περίοδος ανθοφορίας του εκτείνεται συνήθως από τον Ιούνιο έως τον Σεπτέμβριο.

## Παραπομπές


## Πηγές

* A.P. de Candolle, Prodromus Systematis Naturalis Regni Vegetabilis 13(2): 190 (1849)
* Mosyakin, S. L. (2017), Taxonomic and nomenclatural notes on Pontic-Mediterranean coastal and some Australasian taxa of Salsola (Chenopodiaceae)
* Dimopoulos et al. (2013), Vascular Plants of Greece: An Annotated Checklist: Η επίσημη λίστα των φυτών της Ελλάδας (δημοσιεύτηκε στο περιοδικό Englera 31), η οποία περιλαμβάνει το είδος και τα υποείδη του στην ελληνική επικράτεια.

Κατηγορία:Ελληνική χλωρίδα
Κατηγορία:Αμαρανθοειδή
Όρμος Φτελιάς

thumb|Δορυφορική εικόνα της ακτής γύρω από το ακρωτήριο Στύλος με τον κόλπο στη μέση.
Ο **Όρμος Φτελιάς** είναι κόλπος στις ακτές του Ιονίου Πελάγους, στο βορειοδυτικότερο άκρο της Ελλάδας και της νότιας Αλβανίας. Δια μέσου του όρμου διέρχονται τα ελληνοαλβανικά σύνορα. Έχει πλάτος σχεδόν ενάμισι χιλιόμετρο και εισχωρεί περίπου ένα χιλιόμετρο στην ξηρά. Ένα στενό επιμήκες τμήμα, πλάτους περίπου 150 μέτρων, στο ανατολικό, ελληνικό τμήμα, αποσπάται από το κύριο μέρος του κόλπου και εκτείνεται για περισσότερο από ένα χιλιόμετρο προς τα ανατολικά.

Βόρεια του κόλπου υψώνεται η οροσειρά Κοραφί, η οποία εκτείνεται για περίπου 15 χιλιόμετρα προς τα δυτικά, παράλληλα με την ακτή, και καταλήγει στο ακρωτήριο Στύλος. Μέσα στον κόλπο βρίσκεται το νησί Τόνγκο, ενώ ενάμισι χιλιόμετρο δυτικά βρίσκεται το μικρότερο νησί Στύλος.

Από ξηράς, ο κόλπος δεν είναι προσβάσιμος από την αλβανική πλευρά· τα ύδατά του είναι πλούσια σε ψάρια, κοράλλια, αχινούς και σπόγγους. Από την ελληνική πλευρά, χωματόδρομοι οδηγούν στον κόλπο και υπάρχουν μερικά σπίτια στην ακτή. Οι ελληνικές μονάδες υδατοκαλλιέργειας στον κόλπο παράγουν τσιπούρα, λαβράκι και μυτάκι.

Το αλβανικό τμήμα του κόλπου, μαζί με την οροσειρά Κοραφί, ανήκει στο Εθνικό Πάρκο Βουθρωτού.

## Παραπομπές


Κατηγορία:Όρμοι της Ελλάδας
Κατηγορία:Δήμος Φιλιατών
Κατηγορία:Γεωγραφία της Ηπείρου
Άρκο (ταινία)

Το ***Άρκο*** (πρωτότυπος τίτλος: *Arco*) είναι Γαλλική ταινία επιστημονικής φαντασίας κινουμένων σχεδίων σε συμπαραγωγή και σκηνοθεσία του Ουγκό Μπιενβενού, ο οποίος έγραψε και το σενάριο μαζί με τον Φέλιη ντε Ζιβρί. Πρωταγωνιστούν οι Σουόν Αρλό, Άλμα Χοδορόφσκι, Μάργκο Ρινγκάρ Ολντρά, Όσκαρ Τρεσανίνι, Βενσάν Μακέν, Λουί Γκαρέλ, Ουλιάμ Λεμπγκίλ και Οξμό Πουτσίνο.

Η ταινία έκανε την παγκόσμια πρεμιέρα της στο τμήμα Ειδικών Προβολών του Φεστιβάλ Κινηματογράφου Καννών 2025 στις 16 Μαΐου. Έλαβε υποψηφιότητα Καλύτερης Ταινίων Κινουμένων Σχεδίων στα Βραβεία Critic's Choice, στις Χρυσές Σφαίρες και στα Όσκαρ.

Κυκλοφόρησε στους κινηματογράφους στη Γαλλία στις 22 Οκτωβρίου από την Diaphana Distribution. Η Neon κυκλοφόρσησε την ταινία για μία εβδομάδα, προκειμένου να μπορέσει να είναι έγκυρη για τις απονομές βραβείων, στις 14 Νοεμβρίου, και ακολούθησε η κυκλοφορίσα σε περιορισμένο αριθμό κινηματογράφων στο Λος Άντζελες και την Νέα Υόρκη στις 23 Ιανουαρίου 2026, και διεθνής κυκλοφορία στις 30 Ιανουαρίου.

## Ηθοποιοί φωνής

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2025
Κατηγορία:Ταινίες κινουμένων σχεδίων του 2025
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές ταινίες φαντασίας
Κατηγορία:Γαλλικές ταινίες
Κατηγορία:Γαλλικές ταινίες επιστημονικής φαντασίας
Κατηγορία:Γαλλικές ταινίες φαντασίας
Κατηγορία:Γαλλόφωνες ταινίες
Κατηγορία:Σκηνοθετικό ντεμπούτο σε ταινίες
Νοθολείριο

Το **νοθολείριο** (λατινική και επιστημονική ονομασία *Notholirion*) είναι γένος μονοκοτυλήδονων φυτών που ανήκουν στην οικογένεια λειριοειδή Είναι πολύ συγγενικό με το κρίνο, αλλά στο νοθολείριο το κάθε φυτό ανθίζει μόνο μία φορά στη ζωή του και μετά το πρώτο ξεσπόριασμα πεθαίνει. Ο βολβός του καλύπτεται από χιτώνα, ενώ τα φύλλα του εκφύονται απευθείας από το στέλεχος, το φθινόπωρο και τον χειμώνα.

## Ταξινομική
Ο Μπέικερ (1874) θεωρούσε το *Notholirion*  υπογένος του γένους *[[Fritillaria]]*, αλλά ο Boissier (1884) το διεχώρισε σε ξεχωριστό γένος. Σήμερα ταξινομούνται στο γένος νοθολείριο τα εξής τέσσερα είδη:

* *Notholirion bulbiferum* (Lingelsh.), Stearn – Νεπάλ, Μπουτάν, Σίκκιμ, Άσαμ, Μιανμάρ, Κανσού, Σαανσί, Σιτσουάν, Θιβέτ, Γιουνάν
* *Notholirion koeiei*, Rech.f. – Ιράν και Ιράκ
* *[[Notholirion macrophyllum]]* (D.Don), Boiss. – Θιβέτ, Νεπάλ, Σιτσουάν, Γιουνάν, Μπουτάν και Σίκκιμ
* *Notholirion thomsonianum* (Royle), Stapf – Αφγανιστάν, Ιμαλάια του βόρειoυ Πακιστάν και της βόρειας Ινδίας

## Παραπομπές


Νοθολειριο
Ελικοστυλίδα

Η **ελικοστυλίδα** (επιστημονική-λατινική ονομασία *Helicostylis*) είναι γένος τροπικών φυτών που ανήκει στην οικογένεια της συκιάς και της μουριάς, τα μορεοειδή. Οι ελικοστυλίδες είναι φυτά ιθαγενή των τροπικών περιοχών της αμερικανικής ηπείρου, από την Κόστα Ρίκα έως τη Βολιβία και τη νοτιοανατολική Βραζιλία.

## Είδη
Σήμερα αναγνωρίζονται γενικώς τα εξής οκτώ είδη ελικοστυλίδας:

* *Helicostylis elegans*, C.C.Berg
* *[[Helicostylis heterotricha]]*, Ducke
* *Helicostylis pedunculata*, Benoist
* *Helicostylis salicifolia*, C.C.Berg
* *Helicostylis scabra*, C.C.Berg
* *[[Helicostylis tomentosa]]* (Poepp. & Endl.), Rusby
* *Helicostylis tovarensis* (Klotzsch & H.Karst.), C.C.Berg
* *Helicostylis turbinata*, C.C.Berg

## Παραπομπές


Ελικοστυλι
Σόλων Βλαστός

Ο **Σόλων Βλαστός** (1853-1927) ήταν Ελληνοαμερικανός δημοσιογράφος και εκδότης, που γεννήθηκε στη Σύρο.

Σε ηλικία 20 ετών μετανάστευσε στις ΗΠΑ, όπου τα πρώτα χρόνια είχε γραφείο ευρέσεως εργασίας για Έλληνες μετανάστες. Για την προώθηση της επιχειρήσεώς του άρχισε να συντάσσει ένα δελτίο πληροφοριών, το οποίο αναρτούσε στην είσοδο του γραφείου του στη Νέα Υόρκη. Το δελτίο αυτό περιείχε και ποικίλες ειδήσεις από την Ελλάδα, οπότε άρεσε πολύ στους Έλληνες μετανάστες. Μετά από την επιτυχία αυτή ο Βλαστός ίδρυσε με τον αδελφό του Δημήτριο την εφημερίδα *[[Ατλαντίς (εφημερίδα)|Ατλαντίς]]*, αρχικώς εβδομαδιαία, της οποίας το πρώτο φύλλο κυκλοφόρησε στις 3 Μαρτίου 1894. Το επόμενο έτος η *Ατλαντίς* έγινε ημερήσια και εξελίχθηκε έτσι στην πρώτη ιστορικά επιτυχημένη ημερήσια ελληνόγλωσση εφημερίδα που εκδιδόταν στις ΗΠΑ. Το 1923 διευθυντής έγινε ο Σωτήριος Λόντος και το 1941 τον διαδέχθηκε ο Δημήτριος Βλαστός. Τα φύλλα της διατηρούνται σε μικροφίλμ στη Δημοτική Βιβλιοθηκη της Νέας Υόρκης.

Ο Σόλων Βλαστός ίδρυσε επίσης εκδοτικό οίκο που εξέδωσε διάφορα έργα, λεξικά και άλλα.

## Πηγές
* Ηλίας Κ. Ζιώγας: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 626

Κατηγορία:Αμερικανοί ελληνικής καταγωγής
Κατηγορία:Έλληνες εκδότες
Κατηγορία:Έλληνες δημοσιογράφοι
Ευφροσύνη Βλαστού-Ποπέσκου

Η **Ευφροσύνη Βλαστού-Ποπέσκου** (, 20 Οκτωβρίου 1821 – 1900) ήταν Ρουμάνα ηθοποιός και τραγουδίστρια της όπερας, με γονείς Έλληνες της Βλαχίας, που γεννήθηκε στο Βουκουρέστι. Ανήκε στην πρώτη γενεά επαγγελματιών ηθοποιών της Ρουμανίας.

Γονείς της ήταν ο *[[βογιάρος]]* Βλαστός και η σύζυγός του Μαρία, που πάντρεψαν την κόρη τους σε ηλικία 16 ετών με τον αξιωματικό Τεόντορ Ποπέσκου. Η Ευφροσύνη είχε εκδηλώσει κλίση στο τραγούδι, την ηθοποιία και τον χορό από την παιδική της ηλικία και έτσι σπούδασε μουσική και ηθοποιία στη «Φιλαρμονική Σχολή» (*Societatea filarmonică*), την πρώτη δραματική σχολή στην ιστορία της Ρουμανίας, που είχε ιδρυθεί από τον Κωνσταντίνο Αριστία το 1833. Μαζί με τον Κοστάτσε Καρατζιάλε, ανήκε στην πρώτη γενεά επαγγελματιών ηθοποιών που εκπαιδεύθηκαν και σταδιοδρόμησαν στη Ρουμανία. Ερμήνευσε ρόλους σε ρουμανικά θεατρικά έργα των Βασίλε Αλεξαντρί, Β.Α. Ουρέκεα, Gheorghe Sion και Αλεξάντρου Ματσεντόνσκι, όπως και σε κλασικά έργα του παγκόσμιου ρεπερτορίου. Με το καλλιτεχνικό ψευδώνυμο **Εουφροζίνα Μαρκολίνι** (*Eufrosina Marcolini*) περιόδευσε και σε άλλες χώρες της Ευρώπης, ιδίως στην Ιταλία, όπου έγινε αρκετά δημοφιλής. Μετά το 1859 επέστρεψε στη Ρουμανία. Εκεί επανεμφανίσθηκε με επιτυχία στη σκηνή, μαζί με τον Mihail Pascaly και μετά με τον Ματέι Μιλό. Απεβίωσε στο Φετέστι σε ηλικία 78 ετών.

## Παραπομπές


Κατηγορία:Ρουμάνοι ηθοποιοί
Κατηγορία:Ρουμάνοι τραγουδιστές
Ταξοτροφίς

Η **ταξοτροφίς** (επιστημονική-λατινική ονομασία *Taxotrophis*) είναι γένος τροπικών φυτών που ανήκει στην οικογένεια της συκιάς και της μουριάς, τα μορεοειδή. Οι ταξοτροφίδες είναι φυτά ιθαγενή της τροπικής Ασίας και της Νέας Γουινέας, συναντώμενα από την Ινδική υποήπειρο μέχρι την Ινδοκίνα και τη νότια Κίνα, και από τη Μαλαισία έως τη Ν. Γουινέα.

## Είδη
Σήμερα είναι γενικότερα δεκτά τα εξής είδη ταξοτροφίδας:

* *[[Taxotrophis ilicifolia]]*, S.Vidal
* *Taxotrophis macrophylla* (Blume), Boerl.
* *Taxotrophis perakensis*, E.M.Gardner
* *Taxotrophis spinosa* (Blume) Steenis
* *[[Taxotrophis taxoides]]*, Chew από E.M.Gardner
* *Taxotrophis zeylanica*, Thwaites

## Παραπομπές


Ταξοτροφις
Νόαμ Μπετάν

Ο **Νόαμ Μπετάν** (εβραϊκά: נועם בתן, γεννημένος στις 5 Μαρτίου 1998) είναι Ισραηλινός τραγουδιστής και τραγουδοποιός. Το 2026, κέρδισε τη δωδέκατη σεζόν του διαγωνισμού τραγουδιού HaKokhav HaBa και θα εκπροσωπήσει το Ισραήλ στον  με το τραγούδι "Michelle".

## Βιογραφία
Ο Μπετάν γεννήθηκε σε μια γαλλοεβραϊκή οικογένεια και μεγάλωσε στη Ραανάνα. Ξεκίνησε τη μουσική του καριέρα στο τέλος της στρατιωτικής του θητείας και, το 2018, κατέλαβε την τρίτη θέση στο πρόγραμμα "Aviv or Eyal". Το 2021, άρχισε να εργάζεται στο ντεμπούτο άλμπουμ του και κυκλοφόρησε αρκετά επιτυχημένα singles, όπως τα "Ahavot leYom Ehad", "Ba'ir Sheli" και "KO".

Το 2022 και το 2023, ο Μπετάν κυκλοφόρησε νέα τραγούδια και το ντεμπούτο άλμπουμ του, "Me'al HaMayim", με το single "Buba", το οποίο έφτασε στην τρίτη θέση στα ραδιοφωνικά charts του Galgalatz. Το 2023, κυκλοφόρησε επίσης τα "Sakin BaLev" και "Lahzor HaBaita".

Το 2024, ο Μπετάν συμμετείχε σε projects αφιερωμένα σε αυτόν και κυκλοφόρησε το single "Pokeach Einayim", βασισμένο σε ένα ποίημα ενός Ισραηλινού στρατιώτη που σκοτώθηκε σε μάχη. Το 2025, κυκλοφόρησε τα singles "Madame" και "Sheva Dakot Be-Gan Eden".

Τον Ιανουάριο του 2026, ο Μπετάν κέρδισε τη δωδέκατη σεζόν του προγράμματος HaKokhav HaBa και έτσι έγινε ο εκπρόσωπος του Ισραήλ για τον Διαγωνισμό Τραγουδιού της Eurovision 2026. Η συμμετοχή του για την εκδήλωση, "Michelle", θα κυκλοφορήσει στις 5 Μαρτίου.

## Δισκογραφία
### Στούντιο άλμπουμ
* *Me'al HaMayim* (2023)

### Singles
* "Ahavat liyom ekhad"
* "Hayom"
* "Buva"
* "Medam"
* "Michelle"

### Covers
* "Atelef iver"
* "Ahava chola"
* "Lilot v'klalot"
* "Buva"
* "Letat velkachat"
* "Formidable"
* "Dernière danse"

## Michelle
*εκκρεμεί*

## Παραπομπές


## Εξωτερικοί σύνδεσμοι

*

Κατηγορία:Ισραηλινοί μουσικοί
Κατηγορία:Ισραηλινοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2026